**Sergei Sergejevitš Širokov** (ven. Сергей Сергеевич Широков; s. 10. maaliskuuta 1986 Moskova, Venäjän SFNT, Neuvostoliitto) on venäläinen jääkiekkoilija ja kaksinkertainen maailmanmestari, joka pelaa KHL-joukkue Avtomobilist Jekaterinburgissa. Širokovin vahvuuksiin kuuluu kiekollinen peli, luistelu ja periksiantamattomuus. Hänen heikkouksiinsa kuuluu puolustuspelaaminen ja pieni koko. Širokov laukoo oikealta.

Ura
---

### Seuraura

Širokov NHL-joukkue Vancouver Canucksin harjoitusleirillä syksyllä 2009.
Širokov on TsSKA:n oma kasvatti. Hän debytoi miesten peleissä sen kakkosjoukkuessa 15-vuotiaana kaudella 2001–2002, Venäjän kolmanneksi korkeimmalla sarjatasolla Pervaja Ligassa. Širokov debytoi Venäjän superliigassa kaudella 2004–2005, jolloin hän sai siellä tililleen kahdeksan runkosarjaottelua. Kausi 2005–2006 oli Širokoville varsinainen tulokaskausi Superliigassa ja se toi hänelle 39 runkosarja- ja neljässä playoff-ottelussa tehot 7+7=14. Vancouver Canucks varasi hänet kuudennella kierroksella 163. pelaajana NHL:n varaustilaisuudessa 2006.

Kaudella 2006–2007 Širokov oli tehoilla 16+19=35 TsSKA:n toiseksi paras pistemies Vadim Jepantšintševin jälkeen. Ennen siirtoaan NHL:ään hän päätti jäädä vielä kotimaahansa kaudeksi 2008–2009, jolloin Superliigan tilalle perustettiin KHL. Širokov oli TsSKA:n paras pistemies sekä runkosarjassa tehoilla 17+23=40 että pudotuspeleissä tehoilla 1+3=4.

Elokuussa 2009 Širokov teki kaksivuotisen tulokassopimuksen Vancouver Canucksin kanssa. Vaikka hän joutui harjoituskaudella viikoksi sivuun polvivamman takia, Širokov voitti joukkueen harjoituskauden sisäisen pistepörssin tehtyään neljässä ottelussa seitsemän tehopistettä. Hän sai paikan Canucksin NHL-joukkueesta ja teki NHL-debyyttinsä kauden 2009–2010 avausottelussa 1. lokakuuta 2009 Calgary Flamesia vastaan. Širokov pelasi ottelussa joukkueen kakkosketjussa Ryan Keslerin ja Mikael Samuelssonin rinnalla ja sai peliaikaa myös ylivoimalla. Hänet kuitenkin lähetettiin kolmen ottelun jälkeen Canucksin farmijoukkue Manitoba Mooseen, AHL:ään. Širokov pelasi kauden aikana lopulta kuusi NHL-ottelua jääden niissä ilman tehopisteitä. Hän pelasi kautensa suurimmaksi osaksi Moosessa, jossa tulokaskausi toi 76 runkosarjaottelussa tehot 22+23=45. Širokov jakoi joukkueen sisäisen maalipörssin voiton Marco Rosan kanssa. Hän pelasi kauden aikana myös AHL:n tähdistöottelussa.

Kauden 2010–2011 Širokov aloitti Moosessa, jossa hän pelasi lähes koko kauden. Širokov oli tehoilla 22+36=58 joukkueen paras pistemies, maalintekijä ja syöttäjä. Hän oli Moosen paras pistemies ja maalintekijä myös kevään 2011 pudotuspeleissä tehoilla 7+3=10. Širokov pelasi kauden aikana myös AHL:n tähdistöottelussa. Hän teki Moosessa seuraennätyksen 12 pelin pisteputkellaan, joka katkesi 17. tammikuuta 2011, kun Širokov kutsuttiin ensimmäistä kertaa kauden aikana Canucksin NHL-kokoonpanoon. Hän teki seuraavana päivänä 18. tammikuuta 2011 vieraissa Colorado Avalanchea vastaan NHL-uransa avausmaalin. Kahden NHL-ottelun jälkeen Širokov lähetettiin takaisin Mooseen, jossa hän pelasi kauden loppuun.

Širokov palasi kaudeksi 2011–2012 kolmivuotisella sopimuksella kasvattajaseuraansa TsSKA Moskovaan. Noin viikkoa myöhemmin Canucks kauppasi hänen oikeudet Florida Panthersille vaihdossa Mike Ducoon. Širokov teki KHL-kauden aikana 53 runkosarjaottelussa tehot 18+29=47, joilla hän oli TSKA:n paras pistemies, maalintekijä ja syöttäjä. Širokov jakoi KHL:n pistepörssin kahdeksannen sijan SKA Pietarin Vladimir Tarasenkon kanssa. Hän pelasi kauden aikana myös KHL:n tähdistöottelussa, kuten myös vuotta myöhemmin. Kesken kauden 2013–2014, marraskuussa 2013 TsSKA kauppasi Širokovin Maksim Gontšarovin kanssa Avangard Omskiin vaihdossa Aleksandr Froloviin ja Stanislav Jegorševiin. Joukkue jäi pudotuspelien ulkopuolelle, mutta voitti Nadežda Cupin. Maaliskuussa 2014 Širokov teki nelivuotisen jatkosopimuksen Omskin kanssa.

Kaudeksi 2014–2015 Širokov nimettiin Omskin varakapteeniksi. Hänet valittiin KHL:n syyskuun 2014 kuukauden hyökkääjäksi ja sen aikana myös 14. syyskuuta viikon hyökkääjäksi. Širokov oli 22 osumallaan Omskin toiseksi paras maalintekijä Denis Paršinin jälkeen. Joulukuussa 2015 Širokov siirtyi pelaajakaupassa SKA Pietariin. Omsk sai vaihdossa hyökkääjät Anton Burdasovin ja Pjotr Hohrjakovin. Joulukuussan

Kaudeksi 2018-19 Širokov siirtyi takaisin Avangard Omskin riveihin kaksivuotisella sopimuksella. Joulukuussa 2019 Širokov teki kaksivuotisen jatkosopimuksen Avangardin kanssa.

Toukokuussa 2020 Širokov siirtyi vaihtokaupassa Spartak Moskovaan vaihdossa hyökkääjä Aleksandr Hohlatšoviin.

### Maajoukkueura

Širokov oli voittamassa olympiakultaa venäläisten olympiaurheilijoiden joukkueessa 2018. Hän on edustanut Venäjää neljästi MM-kilpailuissa ja saavuttanut maailmanmestaruuden 2012 ja 2014, hopeaa 2015, sekä pronssia 2016. Širokov pelasi myös alle 20-vuotiaiden MM-kilpailuissa vuosina 2005 ja 2006 voittaen hopeaa sekä alle 18-vuotiaiden MM-kilpailuissa vuonna 2004 voittaen maailmanmestaruuden.

Širokov edusti Venäjää myös U-18 Junior World Cupissa vuonna 2003, jolloin hän voitti hopeaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2001–2002 | TsSKA Moskova-2 | RUS-3 | 18 | 2 | 3 | 5 | 0 | – | – | – | – | – |
| 2002–2003 | TsSKA Moskova-2 | RUS-3 | 2 | 0 | 0 | 0 | 0 | – | – | – | – | – |
| 2003–2004 | TsSKA Moskova-2 | RUS-3 | 66 | 39 | 41 | 80 | 66 | – | – | – | – | – | U18 | 6 | 2 | 0 | 2 | 6 |
| 2004–2005 | TsSKA Moskova-2 | RUS-3 | 25 | 16 | 13 | 29 | 47 | – | – | – | – | – | JMM | 6 | 4 | 4 | 8 | 0 |
|  | TsSKA Moskova | RSL | 8 | 0 | 0 | 0 | 0 | – | – | – | – | – |
| 2005–2006 | TsSKA Moskova | RSL | 39 | 7 | 7 | 14 | 26 | 4 | 0 | 0 | 0 | 0 | JMM | 6 | 3 | 2 | 5 | 8 |
| 2006–2007 | TsSKA Moskova-2 | RUS-3 | 3 | 2 | 1 | 3 | 30 | – | – | – | – | – |
|  | TsSKA Moskova | RSL | 52 | 16 | 19 | 35 | 36 | 12 | 4 | 6 | 10 | 4 |
| 2007–2008 | TsSKA Moskova | RSL | 57 | 12 | 21 | 33 | 28 | 6 | 0 | 3 | 3 | 4 |
| 2008–2009 | TsSKA Moskova | KHL | 56 | 17 | 23 | 40 | 36 | 8 | 1 | 3 | 4 | 4 |
| 2009–2010 | Manitoba Moose | AHL | 76 | 22 | 23 | 45 | 32 | 6 | 0 | 2 | 2 | 4 |
|  | Vancouver Canucks | NHL | 6 | 0 | 0 | 0 | 2 | – | – | – | – | – |
| 2010–2011 | Manitoba Moose | AHL | 76 | 22 | 36 | 58 | 51 | 14 | 7 | 3 | 10 | 4 |
|  | Vancouver Canucks | NHL | 2 | 1 | 0 | 1 | 0 | – | – | – | – | – |
| 2011–2012 | TsSKA Moskova | KHL | 53 | 18 | 29 | 47 | 26 | 5 | 1 | 0 | 1 | 2 | MM | 10 | 1 | 5 | 6 | 2 |
| 2012–2013 | TsSKA Moskova | KHL | 33 | 5 | 8 | 13 | 22 | 9 | 1 | 2 | 3 | 12 |
| 2013–2014 | TsSKA Moskova | KHL | 25 | 4 | 9 | 13 | 6 | – | – | – | – | – |
|  | Avangard Omsk | KHL | 29 | 6 | 14 | 20 | 29 | – | – | – | – | – | MM | 10 | 4 | 2 | 6 | 2 |
| 2014–2015 | Avangard Omsk | KHL | 33 | 22 | 12 | 34 | 26 | 12 | 2 | 2 | 4 | 2 | MM | 9 | 2 | 0 | 2 | 2 |
| 2015–2016 | Avangard Omsk | KHL | 42 | 12 | 11 | 23 | 20 | – | – | – | – | – | MM | 10 | 3 | 1 | 4 | 2 |
|  | SKA Pietari | KHL | 17 | 1 | 9 | 10 | 8 | 15 | 2 | 1 | 3 | 16 |
| 2016–2017 | SKA Pietari | KHL | 42 | 11 | 12 | 23 | 18 | 16 | 2 | 8 | 10 | 18 |
| 2017–2018 | SKA Pietari | KHL | 49 | 19 | 22 | 41 | 16 | 9 | 1 | 3 | 4 | 6 | OK | 6 | 0 | 2 | 2 | 2 |
| 2018–2019 | Avangard Omsk | KHL | 61 | 18 | 23 | 41 | 18 | 19 | 6 | 3 | 9 | 14 |
| 2019–2020 | Avangard Omsk | KHL | 39 | 10 | 12 | 22 | 22 | 5 | 0 | 2 | 2 | 6 |
| 2020–2021 | HK Spartak Moskova | KHL | 59 | 22 | 20 | 42 | 19 | 4 | 0 | 1 | 1 | 0 |
| 2021–2022 | HK Spartak Moskova | KHL | 45 | 10 | 19 | 29 | 14 | 5 | 1 | 1 | 2 | 0 |
| 12 kautta | yhteensä | KHL | 583 | 175 | 223 | 398 | 280 | 107 | 17 | 26 | 43 | 74 |
| 4 kautta | yhteensä | RSL | 156 | 35 | 47 | 82 | 90 | 22 | 4 | 9 | 13 | 8 |
| 2 kautta | yhteensä | NHL | 8 | 1 | 0 | 1 | 2 | – | – | – | – | – |
| 2 kautta | yhteensä | AHL | 152 | 44 | 59 | 103 | 83 | 20 | 7 | 5 | 12 | 8 |

Lähteet
-------

* Sergei Širokov The Internet Hockey Databasessa (englanniksi)
* Sergei Širokov Legends of Hockey -sivustolla (englanniksi)
* Sergei Širokov *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Sergei Shirokov (englanniksi)
2. 1 2 3 4 5 6 7  Sergei Širokov *Elite Prospects*. Everysport Media Group AB.  (englanniksi)
3. ↑  Sekeres, Matthew: Canucks sign winger Shirokov  17.8.2009. VANCOUVER:  The Globe and Mail. Viitattu 14.11.2012. (englanniksi)
4. 1 2  Shifty Shirokov out with knee injury  20.9.2009. The Province. Viitattu 14.11.2012. (englanniksi)
5. 1 2  Sergei Širokov The Internet Hockey Databasessa (englanniksi)
6. ↑  Canucks recall Sergei Shirokov  17.1.2011. Vancouver, B.C.:  Vancouver Canucks. Viitattu 14.11.2012. (englanniksi)
7. ↑  Sadowski, Rick: Jones scores in OT as Avs edge Canucks  19.1.2011. DENVER:  National Hockey League. Viitattu 14.11.2012. (englanniksi)
8. ↑  Canucks recall Lee Sweatt  23.1.2011. Vancouver, B.C.:  Vancouver Canucks. Viitattu 14.11.2012. (englanniksi)
9. ↑  Широков снова с нами!  1.7.2011. ЦСКА. Viitattu 14.11.2012. (venäjäksi)
10. ↑  Canucks acquire the rights on Mike Duco from the Florida Panthers  7.9.2011. Vancouver, B.C.:  Vancouver Canucks. Viitattu 14.11.2012. (englanniksi)
11. ↑  Rogulev, Aleksandr: Агент Фролова подтвердил обмен хоккеистов ЦСКА и "Авангарда"  5.11.2013. МОСКВА:  АСН «Р-Спорт». Viitattu 10.11.2014. (venäjäksi)
12. ↑  "Авангард" подписал контракт с Сергеем Широковым на четыре года  24.3.2014. хоккейного клуба «Авангард». Viitattu 10.11.2014. (venäjäksi)
13. ↑  Сергей Широков – в СКА! SKA Pietari. Viitattu 21.12.2015. (venäjäksi)
14. ↑  Junior World Cup – Russianprospects.com Russian Prospects.com. Viitattu 18.5.2015. (englanniksi)